[{"text_idx": "#000003", "text": "\"OP\" kaevus Sittowi kuulsa portree detailidesse"}, {"text_idx": "#000004", "text": "Kultuurisaade \"OP\" on pu\u0308sinud Eestist pa\u0308rit maalikunstniku Michel Sittowi ja\u0308lgedes hooaja algusest saadik. Seekord vo\u0303eti kunstniku pa\u0308randi uurimisel appi Taani kolleegid."}, {"text_idx": "#000005", "text": "Kunstiajaloolane Greta Koppel u\u0308tles, et Sittow on maalinud ko\u0303ige ikoonilisema portree Taani kuningast Christian II, kes on taanlaste ajaloos oluline kuningas ja po\u0303nev ning konfliktne isiksus."}, {"text_idx": "#000006", "text": "Vanemkonservaator Troels Filtenborg selgitas ko\u0303nealust maali uurides, et see portree on maalitud teise portree peale. \"Varasemal portreel oleval modellil on u\u0308sna silmapaistvad na\u0308ojooned. Tal on esiletungiv pikk lo\u0303ug, paaz\u030cisoeng ja mu\u0308ts peas, mis sarnaneb enam-va\u0308hem kuningas Christiani peakattega. Tema ka\u0308ed on asetatud kompositsiooni allservas madalale rinnatisele ja ta\u0308helepanu va\u0308a\u0308rib see, et ta kannab Kuldvillaku ordu ordenit.\""}, {"text_idx": "#000007", "text": "\"O\u0303huke lakikiht esimese ja teise portree va\u0308rvikihtide vahel ja esimese portree detailsus na\u0308iteks Kuldvillaku juures viitab sellele, et varasem portree oli lo\u0303petatud teos, mitte pooleli ja ko\u0303rvale ja\u0308etud kompositsioon, kui sellele praegust maali peale hakati kandma,\" lisas Filtenborg."}, {"text_idx": "#000038", "text": "Galerii: Vanemuine saatis aasta a\u0308ra traditsioonilise aastalo\u0303puballiga"}]